Diari Oficial de la Generalitat Valenciana


Sumari del DOGV 6148, del 19-11-2009 (2009/13129)

RESOLUCIÓ de 2 de novembre de 2009, del director general de Recursos Humans de la Conselleria de Sanitat, per la qual s'executa la sentència ferma 312/09 del Jutjat Contenciós Administratiu núm. 8 de València.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6148

Data del DOGV
:   19-11-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/13124


Data del document
:   02-11-2009

Organisme emissor
:   Conselleria de Sanitat

Tipus de document
:   Resolució

RESOLUCIÓ de 2 de novembre de 2009, del director general de Recursos Humans de la Conselleria de Sanitat, per la qual s'executa la sentència ferma 312/09 del Jutjat Contenciós Administratiu núm. 8 de València. [2009/13699]  
En execució de la Sentència ferma 312/09 del Jutjat Contenciós Administratiu núm. 8 de València, per la que s'estima parcialment el recurs contenciós administratiu 571/08 promogut per Consuelo Masegosa Gayo contra la resolució de 23 de maig de 2008, del director general de Recursos Humans de la Conselleria de Sanitat, per la qual s'aprova l'adjudicació definitiva de places de metge d'Equips d'Atenció Primària d'institucions sanitàries dependents de l'Agència Valenciana de Salut, en el concurs convocat per resolució de 10 de maig de 2007, d'esta direcció general de Recursos Humans.  
Tenint en compte que el veredicte de l'esmentada sentència estima parcialment el recurs interposat per Consuelo Masegosa Gayo, ja que anul·la la resolució de 23 de maig de 2008 i reconeix el dret que assistix a la recurrent perquè se li atorguen en concepte de mèrits pel grau de carrera professional 6 punts i que se li adjudique la plaça que li corresponga d'acord amb l'orde de preferència de la seua sol·licitud, amb desestimació de la resta de les seues pretensions.  
Vista la Resolució de 10 de maig de 2007, de la Direcció General de Recursos Humans, per la qual es convoca concurs de trasllats per a cobrir places de metge d'Equip d'Atenció Primària.   
Vista la petició de destinació formulada per la interessada en la seua instància i d'acord amb la nova puntuació atorgada a la recurrent, resulta que Consuelo Masegosa Gayo té dret a l'obtenció de destinació en el Centre de Salut Joan XIII d'Alacant.  
Vista la resolució de 23 de maig de 2008 del director general de Recursos Humans per la qual s'aprova l'adjudicació definitiva de places de metge d'Equip d'Atenció Primària d'institucions sanitàries dependents de l'Agència Valenciana de Salut. (DOCV 5773, de 29.05.2008)  
Atés el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder Judicial i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligatorietat de complir les sentències i la resta de resolucions fermes dictades per jutges i tribunals.  
Per raó de la competència delegada per l'article 1.3.3. de la Resolució de 19 de febrer de 2009, del director gerent de l'Agència Valenciana de Salut, per la qual es publica la delegació de competències en matèria de gestió de personal de l'Agència Valenciana de Salut, resolc:  
Primer  
Adjudicar amb caràcter definitiu a Consuelo Masegosa Gayo plaça de metge de família d'Equip d'Atenció Primària, en el Centre de Salut Joan XXIII d'Alacant.  
La interessada ha de cessar en la seua plaça bàsica dins dels tres dies hàbils següents a la publicació de la present resolució en el DOCV. Disposarà per a la presa de possessió en l'esmentada plaça de tres dies hàbils següents al del cessament si la plaça és de la mateixa localitat que la que exercix o de cinc dies hàbils si és de distinta localitat. Este període no serà retribuït. S'entén que sol·licita l'excedència voluntària per interés particular com a personal estatutari si no s'incorpora a la destinació obtinguda dins del termini possessori   
Segon  
Donar per executada la sentència ferma 312/09 del Jutjat Contenciós Administratiu núm. 8 de València.  
Contra la present resolució es pot interposar incident d'execució de sentència davant del Jutjat Contenciós Administratiu núm. 8 de València, segons que disposa l'article 109 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a comptar de l'endemà a aquell en què tinga lloc la notificació de la present resolució.  
València, 2 de novembre de 2009.- El director general de Recursos Humans: José Cano Pascual.